《奇薛素》
明代·郑琰

野草城边油壁车，海棠开尽燕飞初。
愁深司马舟中泪，梦逐萧娘锦上书。
一水云阴桃叶渡，四桥春暗浣花居。
伤心南陌垂杨月，夜夜香尘满客裾。

作者简介：福建闽县人，字翰卿。任侠遨游闽中。工诗，词馆诸公争延致之，高文典册，多出其手。后至南京，徽州富人吴生以上宾礼遇之，每醉常骂主人为“钱虏”。吴与其兄构讼，疑琰泄其阴事，文致捕置京兆狱，瘐死狱中。有《二陬诗稿》。